PÖYTÄKIRJA
Hallituksen kokous 03/2011
Iltakoulu ry. 
Aika: maanantai 7.2.2011 klo. 16:00 
Paikka: Päätalon ryhmätyötila RH C1, Tampereen yliopisto

Läsnäolijat:
Aki Luoto, puheenjohtaja
Eetu Kreivi, sihteeri
Jussi Naski
Petter Nissinen
Saara Kuittinen
Katariina Mustasilta
Mari Kettunen
Salla-Riina Hokkanen
Johanna Kaunisvaara
Nelli Manninen
Charlotta Selkee, poistui kokouksesta 16.46
Noomi Saarinen saapui kokoukseen 16.05

1. Kokouksen avaus
	Puheenjohtaja avasi kokouksen 16.00

2. Laillisuus ja päätösvaltaisuus
	Kokous todettiin lailliseksi ja päätösvaltaiseksi

3. Pöytäkirjantarkastajien valinta
	Pöytäkirjantarkastajiksi valittiin Mari Kettunen ja Charlotta Selkee

4. Esityslistan hyväksyminen
	Kohdassa 6 päätettiin käsitellä Iltakoulun pankkikortin ja verkkopankin 	käyttöoikeuksien myöntäminen Charlotta Selkeelle.
	
	Noomi Saarinen saapui kokoukseen kello 16.05

5. Ilmoitusasiat ja posti
	Saapuneet laskut ja vuosijuhlakutsut käsiteltiin niille esityslistassa osoitetuissa 	kohdissa.

6. Talous
Iltakoulun talous on vakaalla pohjalla. Tammikuun hallituksenvaihtokonferenssista on saapunut lasku Kauppilan matkailutilalta ja lasku on maksettu. 

Hallitus hyväksyi Iltakoulun pankkikortin ja verkkopankin käyttöoikeudet rahastonhoitajalle, Charlotta Selkeelle (syntymäaika 18.08.1990).
 
7. JKY/Kopo –päivitys
JKY ei ole kokoontunut Iltakoulun hallituksen kokousten välisellä ajalla. JKY:n kokoukset pyritään pitämään ennen pidetään ennen JKK johtokunnan kokouksia. 

Entiset laitokset ovat lähettäneet ehdotuksensa tulevista kandidaatti- ja maisteriohjelmista 25.1. Johtamiskorkeakoulun johtajalle Markku Sotaraudalle. Yksikön johtaja on välittänyt ne edelleen yliopiston rehtoraatille, joka tekee lopulliset päätökset ohjelmista.

Maanantaina 21.2. entinen Politiikan tutkimuksen laitos kokoustaa yhdessä Johtamiskorkeakoulun johtajan Sotaraudan ja varajohtajan Salme Näsin kanssa. Opiskelijoilta on pyydetty 2 henkilön edustusto, yksi opiskelija kummastakin politiikan tutkimuksen pääaineesta. Hyväksyttiin, että Iltakoulun puolesta opiskelijoita edustavat hallituksen puheenjohtaja Aki Luoto ja koulutuspoliittinen vastaava Katariina Mustasilta. Koska opiskelijoilta oli toivottu aktiivista osallistumista tilaisuudessa, aiheeseen liittyviä kysymyksiä päätettiin käsitellä ja kerätä sähköpostin välityksellä, sillä seuraava Iltakoulun hallituksen kokous on vasta tilaisuuden jälkeen. 

JKY-avajaisbileet järjestetään 15.2. Cocktail-tilaisuuden jälkeiseen iltatapahtumaan, joka järjestetään Senssillä, myydään lippuja ja ainejärjestöt saavat puolet ennakkoon myytyjen lippujen tuloista. Liput ovat myynnissä Iltakoulun jäsenistölle Iltakoulun ainejärjestötilassa 8.2. alkaen.

8. Työelämäsektori sekä sponsorit 
Reimaxin kanssa tehty sopimus siirretään laskutukseen. Sopimus Juveneksen kanssa täytyy Iltakoulun edustajien allekirjoitettaa ja sopimus voidaan allekirjoittamisen jälkeen laskuttaa. Doriksen 350 euron sponsorisopimuksessa on ilmaantunut jälkikäteen erimielisyyksiä maksettavan summan suuurudesta, mitä selvitetään. 

Haalareiden hinnaksi on sponsorirahojen myötä  muotoutumassa n. 17 € jokaista ostajaa kohti. Viimeisintä, päivitettyä laskua ei ole vielä haalareista saatu. Haalareita on ainejärjestötilassa vielä 2 kpl hakematta. Haalareiden hinta laskutetaan haalarit tilanneilta henkilöiltä, kun loppusumma varmistuu. 

Riikka Marjamäki on lähettänyt sopimusluonnoksen Iltakoulun työelämävideon osalta. Sopimusluonnos palautettiin hänelle ja nimenkirjoittajiksi korjattiin Aki Luoto ja Eetu Kreivi. Sopimuksen syntyessä video pyritään saamaan näkyville esimerkiksi uudestaan perustettavalle työelämäverkkosivulle. Uutena lisänä työelämätoimintaan pohdittiin sähköpostikyselyiden lähettämistä alumneille ja työ-ja harjoittelukertomuksien kokoamista. Vaihtoehtoja selvitetään jatkossa.
 
10. AJ-tila –asiat, Iltakoulun tiedotus sekä Iltakoulun puoluepoliittisesta sitoutumattomuudesta päättäminen vaalien osalta
Ainejärjestötilavastaava huomautti, että mikäli päivystysvuorossa oleva hallituksen jäsen ei vuorollaan pääse paikalle, on syytä ilmoittaa aj-tilavastaavalle. Hallitus päätti, että aj-tilaan hankitaan 10 kappaletta uusia kahvimukeja, mistä huolehtii ainejärjestötilavastaava.

Kansainvälisyysvastaava pyysi huomioimaan vaihto-opiskelijoita Iltakoulun viestinnässä. Tiedotusta on syytä tehdä myös englannin kielellä ja vaihto-opiskelijoiden käyttämillä foorumeilla vaihto-opiskelijoiden tavoittamiseksi.
Tiedotuksen osalta hallitus kiinnitti huomiota myös Iltakoulun verkkosivuilla olevaan vanhojen tenttikysymysten listaan. Koulutuspoliittinen vastaava pyrkii keräämään opiskelijoilta tietoa viimeisimmistä tenttikysymyksistä. Lisäksi koulutuspoliittinen vastaava nosti esille sähköisistä tenteistä saatua palautetta. On ilmaistu, että sähköisten tenttien varaukset tulee perua hyvissä ajoin etukäteen, mikäli opiskelija ei pysty tenttitilaisuuteen varaamanaan ajankohtana saapumaan. Tätä on syytä korostaa kaikille opiskelijoille.

Tulevia eduskuntavaaleja silmällä pitäen on syytä kiinnittää erityistä huomiota puoluepoliittisen materiaalin levittämiseen Iltakoulun kanavilla. Hallitus päätti, että Iltakoulun ainejärjestötilassa tai sähköpostilistoilla ei saa tarkoituksellisesti levittää puoluepoliittista materiaalia. Eduskuntavaalien osalta esille on noussut mahdollinen Iltakoulun järjestämä vaalipaneeli. Iltakoulu on aiemmin järjestänyt vaalipaneeleita ylioppilaskunnan tuella. Tänä vuonna ylioppilaskunta TAMY aikoo järjestää paneelin. Koska TAMY järjestää paneelin, päätettiin, että Iltakoulu ei järjestä omaa paneeliaan, vaan tukee ja osallistuu aktiivisesti ylioppilaskunnan vaalipaneeliin.

Charlotta Selkee poistui kokouksesta kello 16.46

11. Saapuneet vuosijuhlakutsut 
	Helsingin valtio-opin opiskelijoiden ainejärjestö VOO 19.2. järjestää vuosijuhlat, 	joihin on kutsuttu Iltakoululta edustajia Ilmoittautuminen juhliin päättyy 9.2. 	Tampereen kauppatieteen opiskelijoiden ainejärjestö Boomi järjestää vuosijuhlat 	4.3. ja Iltakoulu on saanut kutsun myös näihin juhliin. Ilmoittautuminen juhliin 	päättyy 18.2. Koska hallituksen jäsenistä ei kukaan ole kykenevä lähtemään 	edustamaan Iltakoulua vuosijuhliin, muiden yhdistyksen jäsenten mielenkiintoa 	kysellään sähköpostin välityksellä. Mikäli halukkaita lähtijöitä ei läydy, 	varapuheenjohtaja hoitaa asianmukaiset muistamiset.

12. Mennet ja tulevat tapahtumat 
AMUT-tapahtuma
	Oli onnistunut ja tapahtumasta on kuultu paljon hyvää palautetta.

YTYH2-koontitilaisuus
	Järjestetään keskiviikkona 9.2. klo 15 tilassa 5026.

 Talviolympialaiset
Järjestetään torstaina 10.3. Kilpailujen jälkeen järjestetään saunailta Sorin saunalla. Toimikunta talviolympialaisten  kokoontuu 14.2. klo 16. Huomiona toimikunnalle haluttiin välittää, että rastien määrää voisi lisätä edellisvuodesta. Tapahtumalle on kaavailtu omaa haalarimerkkiä, jota myytäisiin olympialaisten tiimellyksessä. Merkin teettämistä selvitetään, mikäli merkit tilataan, tilauksen täytyy tapahtua melko pian. 
Lenin-museoon vierailu
Kulttuurivastaava on ideoinut museovierailua. Toisena vaihtoehtona on ajateltu  opastettua vierailua museokeskus Vapriikin 1918-näyttelyyn.Alustavaksi ajankohdaksi kaavailtiin viikkoa 11 tai 12.

Vuosijuhlat
Vuosijuhlat järjestetään syksyllä 2011. Vuosijuhlatoimikunta kokoontui 4.2. ja kokouksessa päätettiin perustaa tapahtumaa varten sähköpostilista, johon liittyvät kaikki toimikunnan jäsenet. Kaikki hallituksen jäsenet ovat velvoitettuja osallistumaan vuosijuhlien suunnitteluun. Suuri osa vuosijuhlien valmisteluista painottuu syksyyn. Kevään osalta vastuuta on jaettu muutamien osa-alueiden  osalta. Juhlavastaavat huolehtivat lähiaikoina juhlien tilavarauksista. Työelämävastaava selvittää sponsoreiden hankkimista. Ohjelman alustava suunnittelu on puheenjohtajan vastuulla. Juhlien juhlapuhujaa selvittävät kulttuurivastaava ja tiedotusvastaava. Juhlien taloudesta vastaavat rahastonhoitaja ja sihteeri.

Lavatanssit
	Järjestetään 12.4. Tapahtumalle suunnitellaan omaa haalarimerkkiä.

Hankipalloilu
	Järjestetään  tiistaina 22.2. Ottelu alkaa 16.30. Hankipalloon osallistumattomille 	järjestetään pienimuotoinen luistelutapahtuma. Iltaa varten on varattu TAMK:n 	sauna.

Muut tulevat tapahtumat
	Nesu-boomin sitsit järjestetään torstaina 10.2.
	Pornobileiden järjestäjät kokoontuivat viikolla 6. Tarkka päivämäärä on 	toistaiseksi avoinna, alustavaksi ajankohdaksi on kaavailtu viikkoa 13.
	Akateeminen MM-kyykkä järjestetään lauantaina 12.2. Ottelut alkavat kello 	09.00, Iltakoulun osallistujat kokontuvat paikalle kello 08.30.

13. META
	Hallitus päätti yksimielisesti korvata Aki Luodolle hänen Patentti- ja 	rekisterihallitukselle yhdistyksen nimenkirjoitusoikeuksien muutoksesta	maksamansa 15 euroa.

14. Seuraavasta kokouksesta sopiminen
	Seuraava kokous pidetään maanantaina 21.2 kello 16.00

15. Kokouksen päättäminen
	Puheenjohtaja päätti kokouksen kello 17.43

Aki Luoto					Eetu Kreivi
Puheenjohtaja					Sihteeri

Charlotta Selkee				Mari Kettunen
Pöytäkirjantarkastaja				Pöytäkirjantarkastaja